STATVTVM est, ne propter vllam duodecim lectionum festiuitatem, Dominicale Officium intermittatur, illis festiuitatibus exceptis, quæ ex more in cappis, vel albis fiunt,  quæ proprietatem nocturni cantus habent, hoc est integra responsoria,  exceptis octauis Apostolorum P.  P.  Assumptionis sanctæ Mariæ. Præter ista quæ excepta sunt, si duodecim lectionum festiuitas die Dominico occurrerit, octo primas lectiones cum responsoriis suis dies Dominica obtinebit. Reliquas quatuor cum Matutinis, Laudibus,  Missa tantum matutinali sibi sancti illius commemoratio vendicabit. Causa instituti huius fuit, quia frequentes, ac diuersis occasionibus antiquis festis nouæ superadditæ solemnitates, immensam illam Dominicæ Resurrectionis gloriam, nostræque per ipsam,  futuræ resurrectionis beatam spem, quæ duo omnis Dominica dies commendat, pene assidue interpolabant,  lectiones atque cantus proprios ad Dominicam pertinentes, quandoque per quadriennium  quinquennium auferebant. Eapropter, vt sacrosanctæ Dominicæ diei reuerentia, quantum rationabiliter fieri poterat, reformaretur,  aures Ecclesiæ nostræ Euangelicis seu Apostolicis, veteris quoque Testamenti lectionibus, siue cantibus Dominicæ diei deputatis, non defraudarentur, hoc præceptum est.